શાલિનીએ બારીમાંથી નાસ્તાનું પેકેટ અને ચાનો કપ લંબાવ્યા. પોતાનો ખાલી કપ બાજુ પર મૂકીને વિભાકરે નાસ્તો અને ચા લઈને પેલા ભિખારીને આપ્યા. જાણે સ્વર્ગ મળી ગયું હોય એમ ભિખારીનો ચહેરો ખીલી ઉઠ્યો. આંખોમાંથી જ આશીર્વાદ આપીને એ આભારવશ નજરે વિભાકર સામે જોઈ રહ્યો. પછી ધીમા પગલે ઓટલા પર જઈને એણે પેટપૂજા શરૂ કરી. એની ઝડપ જોઈને વિભાકર અને ભાસ્કરને લાગ્યું કે ચોવીસેક કલાકથી એ ભૂખ્યો હશે.